 Xoghayaha fulinta dawladda hoose ee Hargeysa, Axmed Darajo oo isna halkaasi ka hadlay ayaa yidhi Farxad weyn bay noo tahay in qalab casri ah oo wadanka naadir ku ah aanu tijaabino, waxaanay inoo sahlayaan in wadooyin badan oo tayo badan aan dhisano, waxaana hawsha iyo fikradeeddii lahaa maayarka Caasimadda, tijaabaddii u horeysay ee maanta la bilaabayna ayaana ku tusaysa wax lagu farxo, golahan deegaanka ee Maayarka Caasimadda Hogaaminayaa waa golihii u horeeyey ee qalab noocan oo kale ah dalka keena, kuwii ka horeeyey iyo kuwo ka dambeeyaa ma filayo inay arrin noocan oo kale ah ka fikiri karaan, hormoodkaasi iyo kaalintaasi mugga leh waxa ku hogaaminayey maayarka Caasimadda, waxaanu horseed u noqday inay caasimaddu la tartanto caalamka, waana guul usoo hoyotay dawlada hoose ee Hargeysa, dib dambana loo arki maayo wadooyin burbura iyo wadooyin la dil dilaaca. 